4. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.79216 της 17 Ιουν./6 Ιουλ.1972 (ΦΕΚ Β΄ 479) Περί εγγραφής μαθητών εις την Α΄ τάξιν Γυμνασίου των Πειραματικών Σχολείων. ΄Εχοντες υπ’ όψει την παρ.3 του άρθρ.8 του Α.Ν.129/1967, ως και γνωμοδότησιν του Ανωτάτου Εκπαιδευτικού Συμβουλίου, περιλαμβανομένην εις την υπ’ αριθ.27/16.6.1972 πράξιν αυτού, αποφασίζομεν: 1.Εις την Α΄τάξιν Γυμνασίου των Πειραματικών Σχολείων των Πανεπιστημίων εισάγονται 30 μαθηταί καθ’ έκαστον Σχολικόν έτος κατά την ακόλουθον διαδικασίαν: α)»Αι 20 θέσεις πληρούνται κατόπιν εισιτηρίων εξετάσεων μεταξύ των αποφοίτων του Δημοτικού των Πειραματικών Σχολείων. Αι εισιτήριοι εξετάσεις διεξάγονται μόνον κατά την περίοδον Ιουλίου και από 1ης έως 5ης του μηνός τούτου, ενώπιον των καθηγητών των Πειραματικών Σχολείων, κατά τα οριζόμενα υπό της υπ’ αριθ.70056/68 ημετέρας αποφάσεως. Οι επιτυχόντες κατατάσσονται κατ’ απόλυτον σειράν επιτυχίας εις πίνακα επιτυχόντων βάσει του οποίου εισάγονται οι είκοσι πρώτοι. Την ανωτέρω απόφασιν βλ. εν ανωτ. σελ.350, 23. Β)Αι λοιπαί 10 θέσεις πληρούνται δια κληρώσεως». Αι περιπτ. α και β ετροποποιήθησαν ως άνω δια της υπ’ αριθ.111373 της 6/14 Σεπτ.1972 (ΦΕΚ Β΄ 715) αποφ. Υπ. Παιδείας 2.Εις την κλήρωσιν δύνανται να μετέχουν πάντες οι υποστάντες επιτυχώς εισιτήριον εξέτασιν εις οιονδήποτε Γυμνάσιον της χώρας και ανεξαρτήτως βαθμού επιτυχίας των. Οι επιθυμούντες υποβάλλουν εντός του πρώτου πενθημέρου του μηνός Σεπτεμβρίου εκάστου έτους προς το Πειραματικόν Σχολείον της προτιμήσεώς των αίτησιν μετά βεβαιώσεως, εμφαινούσης ότι υπέστησαν επιτυχώς την εισιτήριον εξέτασιν. Εις την βεβαίωσιν αναγράφονται: α)Ο γενικός βαθμός του απολυτηρίου του Δημοτικού Σχολείου. Β)Ο γενικός βαθμός επιτυχίας εις την εισιτήριον εξέτασιν και  γ)Η βαθμολογία των μαθημάτων εις α εξητάσθη. Υπό τας αυτάς προϋποθέσεις μετέχουν της κληρώσεως και οι απόφοιτοι του Δημοτικού των Πειραματικών Σχολείων, οίτινες υπέστησαν επιτυχώς την εισιτήριον εξέτασιν. Σελ.410(β) Τεύχος 465-Σελ.94 3.Η κλήρωσις διεξάγεται δημοσία την 2αν Κυριακήν του μηνός Σεπτεμβρίου εκάστου έτους εις το διδακτήριον των Πειραματικών Σχολείων, εις χρόνον οριζόμενον υπό του οικείου Διευθυντού και επί τη βάσει πίνακος εις ον εγγράφονται πάντες οι υποβάλοντες σχετικήν αίτησιν. Εκ των υποψηφίων κληρούνται 30 οι οποίοι εγγράφονται εις πίνακα κατά την σειράν κληρώσεως. Εκ τούτων οι 20 πρώτοι εγγράφονται προς πλήρωσιν των υφισταμένων κενών θέσεων, οι υπόλοιποι 10 θεωρούνται επιλαχόντες προς πλήρωσιν των τυχόν δημιουργουμένων κενών κατά την διάρκειαν του δι’ ο εκληρώθησαν σχολικού έτους. 4.Η κλήρωσις ενεργείται υπό πενταμελούς Επιτροπής οριζομένης υπό του επόπτου του οικείου Πειραματικού σχολείου και αποτελουμένης υπό του Διευθυντού ή του αναπληρωτού αυτού, ως Προέδρου και τεσσάρων γονέων ή κηδεμόνων των υποψηφίων προς εγγραφήν μαθητών. Εις την κλήρωσιν δύναται να παρίσταται εκπρόσωπος του Υπουργείου οριζόμενος δι’ ημετέρας αποφάσεως. 5.Οι υποστάντες εισιτήριον εξέτασιν εις τα Πειραματικά Σχολεία και μη εισαχθέντες εγγράφονται εις το πλησιέστερον της μονίμου κατοικίας των Γυμνάσιον επί τη βάσει σχετικής βεβαιώσεως. Οι μη επιτυχόντες διατηρούν το δικαίωμα της ανεξετάσεως κατά την περίοδον του Σεπτεμβρίου, εις το πλησιέστερον της μονίμου κατοικίας αυτών Γυμνάσιον. 6.Μαθηταί απορριφθέντες εις τας προαγωγικάς εξετάσεις της Α΄ τάξεως Γυμνασίου των Πειραματικών Σχολείων δεν γίνονται δεκτοί προς επανεγγραφήν. Η παρούσα δημοσιευθήτω δια της Εφημερίδος της Κυβερνήσεως. 32.Δ.θ.4 Πειραματικά Σχολεία 